Hulp - PharosAanlyn
Sukkel jy om aan te meld?
Hoe soek ek deur slegs sekere woordeboeke? Ek wil byvoorbeeld nie die uitslae van die Wiskundewoordeboek sien nie.
Klik op die groen "Verander"-knoppie onder die soekbalk om jou keuses uit te oefen. Klik op "Maak kieslys skoon" om al die woordeboekkeuses uit te vee. Selekteer jou gekose woordeboeke deur op die blokkie langs elke woordeboek te klik. Klik op "Kies alles" om alle woordeboeke te kies. Klik op "Aanvaar" om jou keuses te stoor.
Hoe soek ek vir 'n woord as ek onseker is oor die spelling?
Gebruik 'n asterisk (*) in plek van die letter(s) waaroor jy twyfel. Die resultate sal inskrywings wat die letters bevat wat jy ingetik het en letters in plek van die asterisk insluit. Sien asb. die "Help my soek"-afdeling onder die soekbalk vir meer hieroor.
Kan ek vir ‘n frase soek?
Ja, klik op die "gevorderde soektog"-knoppie bo die soekbalk. Klik op "presiese frase". Let wel, "presiese frase" soek presies vir die reeks letters net soos jy dit intik waar ook al dit mag verskyn in 'n woordeboek. Sien ook die "Help my soek"-afdeling onder die soekbalk vir meer inligting.
Hoe kan ek my subskripsiebesonderhede besigtig?
Gaan na die "My Rekening"-bladsy. Aan die regterkant van die bladsy is die "subskripsie-afdeling". Hier kan jy jou subskripsietipe, begindatum en verstrykdatum sien.
Hoe kan ek my subskripsie hernu?
Wanneer jou subskripsie verval, teken in met jou gewone intekenbesonderhede en klik op die skakel op die tuisblad of op die My Rekening-bladsy na die subskripsiebladsy. Hier sal jy jou subskripsie-opsie kan selekteer. Daarna kan jy ’n subskripsie uitneem en via kredietkaart of elektroniese betaling betaal. Jy kan ook ’n e-pos aan pharos@pharos.co.za stuur sou jy jou subskripsie wou hernu voor die verstrykdatum.
Hoe kanselleer ek my subskripsie?
Indien jy jou subskripsie voor die verstrykdatum wil kanselleer, kontak ons by sales@pharos.co.za of pharos@pharos.co.za. Andersins kan jy net wag tot jou huidige subskripsie verval en dit nie hernu nie.
Kan 'n beperkte hoeveelheid gebruikers met een gebruikersnaam en wagwoord inteken?
Ja, slegs een gebruiker kan met sy/haar unieke gebruikersnaam en wagwoord inteken.
Kan ek my rekening/profiel uitwis?
Nee, kontak ons asb. as jy jou rekening/profiel wil skrap.
Hoe kan ek my rekeningbesonderhede verander?
Gaan na die “My Rekening”-bladsy en klik op die groen “wysig”-knoppie onder die “Rekeningbesonderhede”-afdeling. Verander jou besonderhede soos nodig en klik dan op die groen “stoor”-knoppie.
Hoe kan ek my bestellings of fakture besigtig?
Onder op die “My Rekening”-bladsy is die “Bestellings”-afdeling. Hier is ’n opsomming van al jou bestellings en betaaldatums te vinde. Jy kan enige bestelling se faktuur aflaai deur op “Laai faktuur af” langs die verlangde bestelling te klik. Onbetaalde subskripsies kan ook in hierdie afdeling betaal word.